รัฐบาลไทย-ข่าวทำเนียบรัฐบาล-นายกฯ ย้ำขอความร่วมมือทุกภาคส่วน ปฏิบัติตามมาตรการด้านสาธารณสุขอย่างเคร่งครัด ยืนยันรัฐบาลพร้อมแก้ไขปัญหาความเดือดร้อนของประชาชน ให้สอดคล้องกับสถานการณ์และงบประมาณที่มีอยู่
วันพฤหัสบดีที่ 20 มกราคม 2565
นายกฯ ย้ําขอความร่วมมือทุกภาคส่วน ปฏิบัติตามมาตรการด้านสาธารณสุขอย่างเคร่งครัด ยืนยันรัฐบาลพร้อมแก้ไขปัญหาความเดือดร้อนของประชาชน ให้สอดคล้องกับสถานการณ์และงบประมาณที่มีอยู่
นายกฯ ย้ําขอความร่วมมือทุกภาคส่วน ปฏิบัติตามมาตรการด้านสาธารณสุขอย่างเคร่งครัด ยืนยันรัฐบาลพร้อมแก้ไขปัญหาความเดือดร้อนของประชาชน ให้สอดคล้องกับสถานการณ์และงบประมาณที่มีอยู่
วันที่ 20 มกราคม 2565 เวลา 11.30 น. ณ บริเวณทางเชื่อมตึกภักดีบดินทร์และตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยภายหลังเป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 2/2565 (ผ่านระบบ Video Conference) ว่า ที่ประชุม ศบค. ได้มีการพิจารณาในประเด็นสําคัญคือการแก้ไขปัญหาสถานการณ์แนวโน้มการแพร่ระบาดของโรคโควิด-19 สายพันธุ์โอมิครอน และการปรับมาตรการต่าง ๆ ให้สอดคล้องกับสถานการณ์ที่เกิดขึ้น โดยพิจารณาถึงสิ่งที่สามารถดําเนินการได้โดยคํานึงถึงความเดือดร้อนของประชาชน รวมถึงการพิจารณาถึงเรื่องที่สามารถผ่อนคลายได้ก็จะดําเนินการให้ ทั้งนี้ ต้องอาศัยความร่วมมือของทุกภาคส่วน ทั้งภาครัฐ ภาคเอกชน ภาคธุรกิจและผู้ประกอบการต่าง ๆ ในการปฏิบัติตามมาตรการอย่างเคร่งครัด เพื่อไม่ให้เกิดการแพร่ระบาดขึ้นมาอีก ซึ่งจะส่งผลทําให้ระบบสาธารณสุขของประเทศเสียหายได้ โดยตลอดระยะที่ผ่านมา นายกรัฐมนตรีได้เน้นย้ําและติดตามสถานการณ์อย่างต่อเนื่อง ซึ่งขณะนี้สาธารณสุขได้ประเมินสถานการณ์แล้วยังสามารถควบคุมได้อยู่ในเกณฑ์ที่น่าพึงพอใจ แม้จะพบว่ามีสถิติการแพร่ระบาดสูงขึ้นแต่สถิติการเสียชีวิตก็ลดลง อย่างไรก็ตามนายกรัฐมนตรียังมีความห่วงใยต่อสถานการณ์ที่เกิดขึ้น ไม่อยากให้มีใครต้องเสียชีวิตแม้แต่เพียงคนเดียว วันนี้ที่ประชุม ศบค. จึงต้องมีการพิจารณาในหลายมาตรการ ไม่ว่าจะเป็นการผ่อนคลายเรื่องของการรับนักท่องเที่ยว การประกอบการธุรกิจต่าง ๆ ในประเทศ เป็นต้น โดยรายละเอียด โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และโฆษกประจําสํานักนายกรัฐมนตรีจะเป็นผู้ชี้แจงเพิ่มเติมให้รับทราบอีกครั้ง
นายกรัฐมนตรียังได้กล่าวถึงการแก้ไขปัญหาราคาน้ํามันดีเซลที่สูงขึ้นในขณะนี้ว่า เป็นผลมาจากสถานการณ์ราคาน้ํามันในตลาดโลก รวมถึงเรื่องการเตรียมการรองรับก๊าซ LPG ซึ่งรัฐบาลก็พยายามทําอย่างเต็มที่ โดยการหาเงินมาเพื่อที่จะทําให้ราคาน้ํามันอยู่ในเกณฑ์ที่ไม่เดือดร้อนมากนักขณะเดียวกันก็ติดตามสถานการณ์น้ํามันโลกในระยะต่อไปอย่างใกล้ชิด เพื่อนํามาพิจารณาให้สอดคล้องกับสถานการณ์ที่เกิดขึ้น ซึ่งรัฐบาลพร้อมแก้ไขโดยต้องพิจารณาถึงงบประมาณที่มีอยู่ว่าเพียงพอหรือไม่ ทั้งนี้ ก็ขอให้ประชาชนเข้าใจถึงสิ่งต่าง ๆ ที่เกิดขึ้น เพราะวันนี้มีหลายสถานการณ์เข้ามาเกี่ยวข้องด้วย การใช้จ่ายงบประมาณภาครัฐ ทั้งเงินกู้ เงินงบกลาง หรือเงินของกระทรวงนั้นก็ต้องนํามาแก้ไขความเดือดร้อน จึงขอให้เข้าใจรัฐบาล โดยนายกรัฐมนตรีก็พยายามทํางานอย่างเต็มที่ ในฐานะที่นายกรัฐมนตรีเป็นผู้บังคับบัญชาหน่วยงานต่าง ๆ ตลอดหลายวันที่ผ่านมาก็ได้เชิญหน่วยงานที่เกี่ยวข้องมาชี้แจงทําความเข้าใจ เพื่อจะได้ทราบถึงข้อมูลและข้อเท็จจริงที่เกิดขึ้นเพื่อจะได้ช่วยกันทํางานร่วมกับรัฐมนตรีให้ดีที่สุดโดยโครงการต่าง ๆ ที่ออกไปต้องให้เป็นไปตามข้อกฎหมายและสอดคล้องกับงบประมาณที่มีอยู่
สําหรับกรณีราคาสินค้าแพงนั้น นายกรัฐมนตรี ชี้แจงว่า วันนี้จะมีการเรียกหน่วยงานที่เกี่ยวข้องมาหารือในเรื่องของน้ํามันปาล์มว่าจะดําเนินการอย่างไร และปัญหาอยู่ที่จุดใด อย่างไรก็ตามยังพอใจต่อสถานการณ์ของน้ํามันปาล์มที่ยังอยู่ในราคาที่ดี ซึ่งทําให้ความเดือดร้อนในภาคผู้ผลิต หรือเกษตรกรยังคงมีไม่มากนัก ทั้งนี้ ปัญหาสินค้าราคาแพงได้มอบหมายให้กระทรวงพาณิชย์ติดตามในทุกเรื่องอย่างใกล้ชิด โดยเริ่มตั้งแต่ช่วงนี้ไปจนถึงในช่วงเทศกาลตรุษจีน ให้ไปสํารวจจํานวนหมูต่าง ๆ ทั้งที่อยู่ในฟาร์ม และห้องเย็น พร้อมกับนายกรัฐมนตรียืนยันว่า รัฐบาลจะดําเนินการให้ดีที่สุดในการแก้ไขปัญหาความเดือดร้อนของประชาชน โดยขออย่าใช้สถานการณ์นี้เป็นการฉวยโอกาส เพราะประชาชนกําลังเดือดร้อน ต้องร่วมใจกันเพื่อช่วยให้ประชาชนพ้นจากความเดือดร้อนให้เร็วที่สุด สําหรับมาตรการของรัฐต่าง ๆ ได้เตรียมจะทยอยออกมา เพื่อลดความเดือดร้อนของประชาชนส่วนใหญ่ที่ได้รับผลกระทบโดยเฉพาะผู้มีรายได้น้อย อย่างไรก็ตามต้องคํานึงถึงงบประมาณที่มีอยู่ด้วย
---------------------------